Projekts

LATVIJAS REPUBLIKAS MINISTRU KABINETS

2018.gada Noteikumi Nr.

Rīgā (prot. Nr..§)

**Noteikumi par valsts noteikto braukšanas maksas atvieglojumu saņēmēju informācijas sistēmu**

Izdoti saskaņā ar Sabiedriskā transporta

pakalpojumu likuma

141.panta sesto daļu

1. Noteikumi nosaka valsts noteikto braukšanas maksas atvieglojumu saņēmēju informācijas sistēmas (turpmāk – informācijas sistēma) izveidošanas, uzturēšanas un izmantošanas kārtību, informācijas sistēmā iekļaujamo datu apjomu, datu iekļaušanas un saņemšanas kārtību, piekļuves nodrošināšanas kārtību, kā arī iekļauto datu apstrādes kārtību.
2. Informācijas sistēma nodrošina:
   1. informācijas apkopošanu par aktuālajiem braukšanas maksas atvieglojumu saņēmēju sociālajiem statusiem, kas ir par pamatu valsts noteikto braukšanas maksas atvieglojumu izmantošanai sabiedriskajā transportā, un izsniegtajiem identifikācijas līdzekļiem;
   2. precīzu izmantoto valsts noteikto braukšanas maksas atvieglojumu uzskaiti un šim mērķim paredzēto valsts budžeta līdzekļu izlietošanas uzraudzību;
   3. sabiedriskā transporta pakalpojumu pasūtītājiem nepieciešamo informāciju sabiedriskā transporta pakalpojumu nozari reglamentējošos normatīvajos aktos noteikto funkciju nodrošināšanai.
3. Informācijas sistēmā iekļauj:

3.1. aktuālo braukšanas maksas atvieglojuma kategoriju jeb braukšanas maksas atvieglojuma saņēmēja sociālo statusu (turpmāk – personas sociālais statuss);

3.2. braukšanas maksas atvieglojuma saņēmēja vārdu, uzvārdu un personas kodu;

3.3. braukšanas maksas atvieglojuma saņēmējam piešķirtā sociālā statusa veidu, termiņu (ja tāds ir paredzēts) un izmaiņu datumu, izsniegtā sociālo statusu apliecinošā dokumenta numuru un derīguma termiņu (ja tāds ir paredzēts);

3.4. aktuālā braukšanas maksas atvieglojuma saņēmējam izsniegtā identifikācijas līdzekļa sabiedriskā transporta pakalpojumu izmantošanai ar braukšanas maksas atvieglojumiem numuru, sākuma un beigu derīguma termiņu (derīguma termiņa sākums ir datums, kad personai izgatavo identifikācijas līdzekli, bet derīguma termiņa beigas ir datums, līdz kuram tas izdots) un informāciju par tā spēkā esamības izmaiņām;

3.5. informāciju par personu ar braukšanas maksas atvieglojumiem identificētajiem braucieniem (brauciena datums, laiks, maršruta numurs, transportlīdzekļa veids, identifikācijas līdzekļa numurs, biļetes cena);

3.6. braukšanas maksas atvieglojuma apmēru un braukšanas maksas atvieglojuma izmantošanas nosacījumus.

1. Informācijas sistēmā iekļautā informācija ir ierobežotas pieejamības informācija.

5. Informācijas sistēmas izmantotāji ir sabiedriskā transporta pakalpojumu pasūtītāji (Autotransporta direkcija un republikas pilsētu pašvaldības), par pasažieru un bagāžas pārvadāšanas kontroli atbildīgās personas un šo noteikumu 10.punktā minētās personas.

6. Informācijas sistēmas uzturēšanu un piekļuvi informācijas sistēmai nodrošina Autotransporta direkcija.

7.Informācijas sistēmā apstrādā:

7.1. Veselības un darbspēju ekspertīzes ārstu valsts komisijas, Valsts bērnu tiesību aizsardzības inspekcijas, Sabiedrības integrācijas fonda un Pilsonības un migrācijas lietu pārvaldes sniegtos datus, kas minēti šo noteikumu 3.1., 3.2. un 3.3.apakšpunktā;

7.2. republikas pilsētas pašvaldības sniegtos datus, kas minēti šo noteikumu 3.4. un 3.5.apakšpunktā;

7.3. Autotransporta direkcijas ievadītos datus, kas minēti šo noteikumu 3.6.apakšpunktā.

8. Šo noteikumu 3.1., 3.2., 3.3. un 3.4. apakšpunktā minēto informāciju attiecīgās 7.punktā minētās iestādes Autotransporta direkcijai nodod ne vēlāk kā nākamajā dienā pēc statusu apliecinoša lēmuma spēkā stāšanās vai identifikācijas līdzekļa izsniegšanas. Izmaiņas šo noteikumu 3.1., 3.2., 3.3. un 3.4.apakšpunktā minētajā informācijā šo noteikumu 7.punktā minētās iestādes aktualizē vismaz reizi diennaktī, nododot datu apmaiņas līgumos noteiktajā kārtībā attiecīgu informāciju Autotransporta direkcijai. Autotransporta direkcija iesniegto informāciju informācijas sistēmā iekļauj ne vēlāk kā nākamajā dienā pēc informācijas saņemšanas.

9. Republikas pilsētu pašvaldība šo noteikumu 3.5.apakšpunktā minēto informāciju iesniedz Autotransporta direkcijai iekļaušanai sistēmā šo noteikumu 12.punktā minētajā līgumā noteiktajā termiņā, bet ne retāk kā reizi mēnesī līdz nākamā mēneša 15.datumam.

10. Ja šo noteikumu 3.4. un 3.5. apakšpunktā minēto datu apstrādi neveic republikas pilsētas pašvaldība, datus sistēmai sniedz attiecīgais datu pārzinis vai datu operators jeb apstrādātājs.

11. Lai nodrošinātu sistēmā iekļaujamās informācijas sniegšanu elektroniskā veidā, Autotransporta direkcija un šo noteikumu 7.1.apakšpunktā minētās iestādes slēdz starpresoru vienošanos (turpmāk – datu apmaiņas līgums), kurā ietver:

11.1. pušu rekvizītus;

11.2. iesniedzamo datu apjomu un datu iesniegšanas uzsākšanas nosacījumus un termiņus, datu iesniegšanas kārtību;

11.3. identifikācijas un autentifikācijas kārtību;

11.4. datu drošības un personas datu aizsardzības noteikumus;

11.5. informācijas sistēmas pieejamības parametrus;

11.6. sadarbspējas tehniskos parametrus;

11.7. pušu tiesības, pienākumus un atbildību.

12. Lai nodrošinātu sistēmā iekļaujamās informācijas sniegšanu un republikas pilsētas pašvaldībai un par pasažieru un bagāžas pārvadāšanas kontroli atbildīgai personai piekļuvi sistēmā iekļautai informācijai normatīvajos aktos noteikto funkciju nodrošināšanai elektroniskā veidā, Autotransporta direkcija un republikas pilsētas pašvaldība vai par pasažieru un bagāžas pārvadāšanas kontroli atbildīgā persona slēdz līgumu (turpmāk – datu apmaiņas līgums), kurā ietver:

1. 12.1. pušu rekvizītus;
2. 12.2. nododamo un saņemamo datu veidu un apjomu, datu apmaiņas kārtību

un termiņus;

1. 12.3. identifikācijas un autentifikācijas kārtību;

12.4. datu drošības un personas datu aizsardzības noteikumus;

12.5.informācijas sistēmas pieejamības parametrus;

12.6. sadarbspējas tehniskos parametrus;

12.7.datu apmaiņas kārtību pasažieru braucienu elektroniskās uzskaites sistēmas darbības traucējumu gadījumā;

12.8. pušu tiesības, pienākumus un atbildību.

13. Šo noteikumu 10.punktā minētajā gadījumā 12.punktā minēto datu apmaiņas līgumu slēdz starp Autotransporta direkciju, republikas pilsētas pašvaldību un attiecīgo datu pārzini vai datu operatoru jeb apstrādātāju.

14. Republikas pilsētu pašvaldības, kas pilsētas nozīmes maršrutos nenodrošina pasažieru, kuriem noteikti braukšanas maksas atvieglojumi, braucienu elektronisku uzskaiti, šos noteikumus piemēro ne vēlāk kāno 2021.gada 1.janvāra.

15. Noteikumi stājas spēkā 2019.gada 1.janvārī.

Ministru prezidents M.Kučinskis

Satiksmes ministrs U.Augulis

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

Marinska 67028066

Karina.Marinska@sam.gov.lv

Ziemele-Adricka 67028036

Dana.Ziemele-Adricka@sam.gov.lv

Brice 67502866

Ilze.Brice@atd.lv

Mince, 67686484

Sanita.Mince@atd.lv